***PRIJEDLOG***

Na temelju članka 117. Zakona o socijalnoj skrbi (Narodne novine br. 157/13, 152/14, 99/15, 52/16, 16/17 i 130/17), članka 19.a Zakona o lokalnoj i područnoj (regionalnoj) samoupravi (Narodne novine br. 19/13 – pročišćeni tekst, 137/15 i 123/17), 30. Statuta Grada Samobora (Službene vijesti Grada Samobora br. 3/16 i 1/18) i članka 77. Poslovnika Gradskog vijeća Grada Samobora (Službene vijesti Grada Samobora br. 4/16 – pročišćeni tekst), Gradsko vijeće Grada Samobora na \_\_\_\_ sjednici održanoj \_\_\_\_\_\_\_\_\_\_\_\_\_. 2018. godine donosi

**ODLUKU**

**O DOPUNAMA ODLUKE**

**O SOCIJALNOJ SKRBI GRADA SAMOBORA**

**Članak 1.**

U Odluci o socijalnoj skrbi Grada Samobora (Službene vijesti Grada Samobora br. 4/14 i 5/15) u članku 6. stavku 1. iza točke 1. dodaje se točka 2. koja glasi:

„naknada za nezaposlene hrvatske branitelje iz Domovinskog rata“.

Dosadašnje točke 2., 3., 4., 5., 6., 7., 8. i 9. postaju točke 3., 4., 5., 6., 7., 8., 9. i 10.

**Članak 2.**

U Glavi III. iza Poglavlja 1. dodaje se Poglavlje 1.a i članak 8.a koji glasi:

„**1.a Naknada za nezaposlene hrvatske branitelje iz Domovinskog rata**

Članak 8.a

Pravo na naknadu za nezaposlene hrvatske branitelje iz Domovinskog rata priznaje se korisniku prava na novčanu naknadu za nezaposlene hrvatske branitelje iz Domovinskog rata i članove njihovih obitelji sukladno članku 107. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17).

Naknada za nezaposlene hrvatske branitelje iz Domovinskog rata odobrit će se korisniku iz stavka 1. ovog članka u novcu.

Naknada za nezaposlene hrvatske branitelje iz Domovinskog rata priznaje se do iznosa polovice iznosa priznate naknade za nezaposlene hrvatske branitelje iz Domovinskog rata i članove njihovih obitelji.

Iznos naknade za nezaposlene hrvatske branitelje iz Domovinskog rata za svaku godinu propisati će gradonačelnik.“

**Članak 3.**

Ova Odluka stupa na snagu osmog dana od dana objave u Službenim vijestima Grada Samobora.

KLASA:

URBROJ:

##  PREDSJEDNIK

**GRADSKOG VIJEĆA**

**Miran Šoić**